
აჭარის ავტონომიური რესპუბლიკის განათლების, კულტურისა და სპორტის სამინისტროს
ქვეპროგრამის „უმაღლესი განათლების ხელშეწყობა“ 
ღონისძიების  
„ახალგაზრდა მეცნიერების მხარდაჭერა“
 დებულება
მუხლი 1.  ზოგადი დებულებები
1. ქვეპროგრამის „უმაღლესი განათლების ხელშეწყობა“ (051002) ღონისძიების „ახალგაზრდა მეცნიერების მხარდაჭერა“ მიზანია ახალგაზრდა მეცნიერთა წახალისება, მკვლევართა ახალგაზრდა თაობის განვითარების ხელშეწყობა და რეგიონის სამეცნიერო პოტენციალის ზრდა.
2. აღნიშნული დებულება აწესრიგებს აჭარის ავტონომიური რესპუბლიკის განათლების, კულტურისა და სპორტის სამინისტროს (შემდგომში – სამინისტრო) ქვეპროგრამის „უმაღლესი განათლების ხელშეწყობა“ ღონისძიების „ახალგაზრდა მეცნიერების მხარდაჭერა“ ფარგლებში საგრანტო კონკურსის პირობებს.
მუხლი 2. საგრანტო კონკურსის ადმინისტრირებაზე უფლებამოსილი ორგანო

1. სამინისტრო ახორციელებს საგრანტო კონკურსის სრულ ადმინისტრირებას, განიხილავს წარმოდგენილ საგრანტო განაც​ხადებს და ამ დებულებით დადგენილი წესით იღებს შესაბამის გადაწყვეტილებას. 

2. სამინისტრო შეიმუშავებს და მინისტრის ინდივიდუალური ადმინისტრაციულ- სამართლებრივი აქტით ამტკიცებს:
ა) საგრანტო განაცხადის სამინისტროში წარდგენის ვადებს;

ბ) საგრანტო განაცხადის ფორმას;

გ) საგრანტო კომისიის შემადგენლობას;

დ) საგრანტო განაცხადის შეფასების კრიტერიუმებს; 

ე)  საგრანტო კომისიის მიერ შერჩეულ გრანტის მიმღებთა მონაცემებს.
მუხლი 3. საგრანტო კონკურსის პირობები
1. საგრანტო კონკურსში მონაწილეობის მიღება შეუძლიათ პირებს (დოქტორანტებს), რომლებიც განაცხადის წარდგენის პერიოდში სწავლობენ აჭარის ავტონომიური რესპუბლიკის ადმინისტრაციულ ტერიტორიაზე მოქმედ უმაღლეს საგანმანათლებლო და სამეცნიერო-კვლევით დაწესებულებებში აკრედიტებულ სადოქტორო პროგრამებზე.
2. გრანტი გაიცემა შემდეგი სახის საერთაშორისო ღონისძიებებში მონაწილეობის მისაღებად:

ა) კონფერენცია, კონგრესი, ფორუმი, სიმპოზიუმი, სემინარი ხარჯების ანაზღაურების მიზნით
ბ) საერთაშორისო რეფერირებად ჟურნალებში სამეცნიერო სტატიის გამოქვეყნების ხარჯების ანაზღაურების მიზნით.
3. სამეცნიერო ღონისძიებაში მონაწილეობის მიზნით განაცხადის წარმოდგენა შეიძლება მხოლოდ ინდივიდუალურად. იმ შემთხვევაში, თუ სამეცნიერო ნაშრომს ჰყავს რამდენიმე თანაავტორი, აღნიშნული ნაშრომის პრეზენტაციისათვის კონკურსში მონაწილე განმცხადებლის ვინაობას წყვეტს ავტორთა ჯგუფი. ერთსა და იმავე ღონისძიებაზე ერთი და იმავე მოხსენებით გამგზავრების დასაფინანსებლად საგრანტო  განაცხადის შემოტანა შეუძლია მხოლოდ ერთ პირს.
4. საერთაშორისო რეფერირებად ჟურნალებში სამეცნიერო სტატიის გამოქვეყნების მიზნით განაცხადის წარმოდგენა შეიძლება მხოლოდ ინდივიდუალურად. იმ შემთხვევაში, თუ სამეცნიერო ნაშრომს ჰყავს რამდენიმე თანაავტორი, კონკურსში მონაწილე განმცხადებლის ვინაობას წყვეტს ავტორთა ჯგუფი. ერთი და იმავე სამეცნიერო სტატიის გამოქვეყნების მიზნით საგრანტო  განაცხადის შემოტანა შეუძლია მხოლოდ ერთ პირს.
5. გრანტის გაცემისას უპირატესობა მიენიჭებათ იმ კონკურსანტებს, რომლებიც მონაწილეობენ ევროკავშირის წევრ ქვეყნებში, გაერთიანებულ სამეფოში, ამერიკის შეერთებულ შტატებში, კანადაში,  ავსტრალიაში, იაპონიაში, შვეიცარიასა და ნორვეგიაში გამართულ საერთაშორისო ღონისძიებებში.
6. გრანტის მისაღებად აუცილებელი პირობაა საერთაშორისო სამეცნიერო ღონისძიებაზე ზეპირი ან სასტენდო  მოხსენებით გამოსვლა.
7. გრანტი გაიცემა სარეიტინგო სიის მიხედვით უმაღლესი ქულიდან უდაბლესისკენ „უმაღლესი განათლების ხელშეწყობა“ (051002) ქვეპროგრამით გათვალისწინებული თანხის ამოწურვამდე.
8. გრანტი გაიცემა იმ სამეცნიერო ღონისძიებებზე დასწრების მიზნით, რომელთა ჩატარება         დაგეგმილია 2024 წლის მაისიდან  - 2024 წლის დეკემბრის ჩათვლით. 
9. დადგენილი ვადის დარღვევით წარმოდგენილი საგრანტო განაცხადი არ განიხილება.
10. პროგრამაში მონაწილეობა ეკრძალებათ აჭარის ავტონომიური რესპუბლიკის განათლების, კულტურისა და სპორტის სამინისტროს თანამშრომლებს.
მუხლი 4.  გრანტის  ოდენობა და გაცემის წესი
1. გრანტის ოდენობა ერთ კონკურსანტზე არ უნდა აღემატებოდეს 3000 ლარს.

2. კონკურსანტს შეიძლება აუნაზღაურდეს შემდეგი სახის ხარჯები სამინისტროს მიერ განსაზღვრული თანხის ამოწურვამდე:
ა) საერთაშორისო მგზავრობა (მათ შორის ხელშეკრულების გაფორმებამდე გაწეული ხარჯი).

ბ) ცხოვრების ხარჯი - არაუმეტეს საქართველოს ფინანსთა მინისტრის 2005 წლის 5 აპრილის N220 „დაქირავებულისათვის გადახდილი სამივლინებო ხარჯების ნორმების განსაზღვრის შესახებ“  ბრძანებით დადგენილი ოდენობისა. 
ბ.ა.) გრანტი გაიცემა სამეცნიერო ღონისძიების ჩატარების დღეების პროპორციულად და შეიძლება დაემატოს თითო დღე/ღამე სამეცნიერო ღონისძიების ჩატარებამდე და ჩატარების შემდეგ, რაც უნდა დასტურდებოდეს სამინისტროში წარმოდგენილი საერთაშორისო მგზავრობის დოკუმენტის საფუძველზე;
ბ.ბ.) გრანტი გაიცემა არაუმეტეს 7 ღამისა და 8 დღისა, რომელშიც შედის გამგზავრებისა და დაბრუნების დღეები;
გ) სამეცნიერო ღონისძიებაში რეგისტრაციის ხარჯი (მათ შორის ხელშეკრულების გაფორმებამდე გაწეული ხარჯი);
      დ) საერთაშორისო რეფერირებად ჟურნალში სამეცნიერო სტატიის გამოქვეყნების ხარჯი;
      ე) ვიზის ხარჯი.
მუხლი 5. საგრანტო განაცხადის წარდგენა
1. საგრანტო კონკურსში მონაწილეობის მისაღებად კონკურსანტმა ქვემოთ ჩამოთვლილი    დოკუმენტაცია უნდა  ატვირთოს შემდეგ ელექტრონულ მისამართზე: 


სამეცნიერო ღონისძიებებში მონაწილეობა - https://shorturl.at/kzAP7

საერთაშორისო რეფერირებად ჟურნალში სტატიის ბეჭდვა -https://shorturl.at/jnzG0

ა)  განცხადება;


ბ)  საგრანტო განაცხადი;
გ) ავტობიოგრაფია (CV); მათ შორის, სამეცნიერო ღონისძიებებში მონაწილეობის შესახებ ინფორმაცია;
დ) პირადობის დამადასტურებელი დოკუმენტის ასლი;
ე) ცნობა სასწავლო დაწესებულებიდან, რომ კონკურსანტი არის დოქტორანტი, რომელიც განაცხადის წარდგენის პერიოდში სწავლობს აჭარის ავტონომიური რესპუბლიკის ტერიტორიაზე მოქმედ აკრედიტებულ უმაღლეს საგანმანათლებლო დაწესებულებაში; 
ვ) ინფორმაცია ღონისძიების შესახებ (თემატიკა ან/და სავარაუდო სამუშაო გეგმა; ჩატარების ადგილი, თარიღი და ფორმატი; ორგანიზატორი დაწესებულება ან/და სხვ.);
ზ)თეზისი (თეზისი  ხელს  უნდა უწყობდეს ახალი ცოდნის ფორმირებას, ეხებოდეს აქტუალურ საკითხებს და ითვალისწინებდეს დარგში არსებულ მეცნიერულ ცოდნას);
თ) ოფიციალური მოწვევის წერილი (მასპინძელი ორგანიზაციის/დაწესებულების თანხმობა) ან სამეცნიერო ღონისძიებაში რეგისტრაციის დამადასტურებელი დოკუმენტაცია ორიგინალი და ქართულ ენაზე ნათარგმნი;
ი) სამეცნიერო ღონისძიებაზე წარსადგენი მოხსენების ან  საერთაშორისო რეფერირებად ჟურნალში გამოსაქვეყნებელი სამეცნიერო სტატიის თეზისი ქართულ და ინგლისურ ენაზე;
კ) საერთაშორისო რეფერირებადი ჟურნალის (გამომცემლობიდან ან რედაქციისგან) თანხმობა სამეცნიერო სტატიის გამოქვეყნების პროცედურის დაწყების თაობაზე.
4.
სამინისტრო უფლებამოსილია საჭიროების შემთხვევაში მოითხოვოს დამატებითი დოკუმენტაცია.
მუხლი 6. საგრანტო  კომისია
1. კომისიის სხდომებს იწვევს კომისიის თავმჯდო​მა​რე.
2. საგრანტო კომისია:
ა) განიხილავს და აფასებს საგრანტო განაცხადებს;

ბ) გასცემს რეკომენდაციას გრანტის მიმღებთა  და გრანტის ოდენობასთან დაკავშირებით;
გ) იღებს გადაწყვეტილებას განცხადების დაკმაყოფილებაზე უარის თქმის თაობაზე.

3. საგრანტო განაცხადის განხილვაში, შეფასებასა ან/და შერჩევაში დაუშვებელია საქართველოს ზოგადი ადმინის​ტრა​ციული კოდექსის 92-ე მუხლით გათვალისწინებულ პირთა მო​ნაწილეობა.
4. კომისიის წევრი ვალდებულია კონკურსის ეტაპების დაწყებამდე წინასწარ განაცხადოს ყველა იმ გარემოების თაობაზე, რომელმაც შეიძლება მას ხელი შეუშალოს საკონკურსო განაცხადის ობიექტურად შეფასებასა და გადაწყვეტილების მიუკერძოებლად გამოტანაში (მაგალითად, თუ კომისიის წევრი კონკურსანტის უშუალო ხელმძღვანელია ან/და სხვა გარემოება) და განაცხადოს თვითაცილება. აღნიშნულიდან გამომდინარე ის ვერ მიიღებს მონაწილეობას კონკრეტული  საკონკურსო განაცხადების განხილვაში.
5. თუ კომისიის წევრი არ განაცხადებს ამ მუხლის მე-3 და მე-4 პუნქტით გათვალისწინებული გარემოების არსებობის შესახებ, ხოლო აღნიშნულის შესახებ კომისიისათვის ცნობილი გახდება კონკურსის მიმდინარეობისას, კომისიის ამ წევრის მიერ გაკეთებული შეფასება არ იქნება გათვალისწინებული საბოლოო გადაწყვეტილების მიღებისას.
6. საგრანტო კომისია უფლებამოსილია მიიღოს გადაწყვეტილება, თუ სხდომას ესწრება სრული შემადგენლობის ნახევარზე მეტი. 
7. სამინისტრო უფლებამოსილია, საჭიროების შემ​თხვევაში, საგრანტო კომისიაში მონაწილეობის მიღების მიზნით მოიწ​ვიოს სპეციალისტები სათათბირო ხმის უფლებით.  
8. საგრანტო კომისიის წევრი ვალდებულია შეაფასოს თითოეული საგრანტო განაცხადი მინისტრის ინდივიდუალური ადმინისტრაციულ-სამართლებრივი აქტით დამტკიცებული შეფასების ფორმის მიხედვით. 
9. იმ შემთხვევაში, თუ საგრანტო კომისიის რომელიმე წევრი შეაფასებს საგრანტო განაცხადს მინისტრის ინდივიდუალური ადმინისტრაციულ-სამართლებრივი აქტით დამტკიცებული შეფასების ფორმის დარღვევით, მისი ხმა არ იქნება გათვალისწინებული ქულათა საერთო ჯამის გამოთვლის დროს. 
მუხლი 7. საგრანტო ხელშეკრულების შესრულების კონტროლი
1. გრანტის მიმღებთან სამინისტრო აფორმებს საგრანტო ხელშეკრულებას, რომლითაც განისაზღვრება სამინისტროსა და გრანტის მიმღების უფლება-მოვალეობანი.

2. საგრანტო ხელშეკრულების შესრულების მონიტორინგი ხორციელდება ხელშეკრულებით განსაზღვრული კონტროლის ჯგუფის მიერ.

3. გრანტის მიმღებმა ხელშეკრულებით განსაზღვრულ ვადაში სამინისტროს უნდა წარუდგინოს განხორ​ციელებული ღონისძიების პროგრამული და ფინანსური ანგარიში. თუ წარმოდგენილი დოკუმენტების თანახმად გრანტის მიმღების მიერ გაწეული ხარჯები აღემატება ხელშეკრულებით გათვალისწინებულ ხარჯებს, სამინისტრო არ ანაზღაურებს არსებულ სხვაობას.

4. თუ გაწეული ხარჯები ნაკლებია ხელშეკრულებით განსაზღვრულ თანხაზე, გრანტის მიმღები ვალდებულია დაა​ბრუნოს სხვაობა, მოთხოვნიდან 10 სამუშაო დღეში. 
5. სამინისტრო უფლებამოსილია საქართველოს კანონმდებლობის შესაბამისად შეაჩეროს, ან შეწყვიტოს საგრანტო კონკურსში გამარჯვებულის დაფინანსება ამ წესით გათვალისწინებული მიზნების შეუსრულებლობის, ყალბი  მონაცემების აღმოჩენის, აგრეთვე, კანონმდებლობით გათვალისწინებულ სხვა შემთხვევებში. 

მუხლი 8. პერსონალურ მონაცემთა დაცვა
 
დაინტერესებულ პირზე, კანონმდებლობით გათვალისწინებული შესაბამისი საფუძვლების არსებობის შემთხვევაში, გაიცემა კომისიის ჯამური შეფასების შესახებ ინფორმაცია.

